
Parlamentul  României

Camera  Deputaţilor
Comisia pentru Sănătate şi Familie
         Nr. 28/ 443/ 10  noiembrie  2004 

BIROULUI PERMANENT 

AL

CAMEREI DEPUTAŢILOR,

Vă înaintăm, alăturat, raportul asupra proiectului de Lege privind organizarea activităţii de transfuzie sanguină în România, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice ( PLX nr.674/2004 ), adoptat de Senat în şedinţa din 3 noiembrie 2004 şi trimis comisiei  pentru examinare,  în fond,  în procedură obişnuită, cu adresa nr.PLX  674  din 8 noiembrie 2004, Camera Deputaţilor fiind  Cameră Decizională.


La întocmirea raportului, comisia a avut în vedere avizul Consiliului Legislativ nr.1431/26.08.2004 .


În raport de obiectul şi conţinutul său, proiectul de lege face parte din categoria legilor organice, în conformitate cu prevederile articolului 76 alineatul (1) din Constituţia României, republicată.

                  PREŞEDINTE,                                                SECRETAR,

 DEP.ACAD.PROF.DR.MIRCEA IFRIM        DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                                                                                     Nr. 28/ 443/ 10  noiembrie 2004

R A P O R T 

asupra proiectului de Lege privind organizarea activităţii de transfuzie sanguină în România, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice ( PLX nr.674/2004 )

1. Cu adresa nr.PLX 674  din 8 noiembrie 2004, Comisia pentru sănătate şi familie a fost sesizată cu dezbaterea şi avizarea în fond, în procedură obişnuită, a proiectului de Lege privind organizarea activităţii de transfuzie sanguină în România, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice ( PLX nr.674/2004 ), adoptat de către Senat în şedinţa din 3 noiembrie 2004, Camera Deputaţilor fiind Cameră Decizională.

La întocmirea raportului, comisia a avut în vedere avizul Consiliului Legislativ nr.1431/26.08.2004 .

Proiectul de lege are ca obiect de reglementare  stabilirea cadrului juridic general al medicinii transfuzionale în concordanţă cu sistemele europene. Proiectul de lege cuprinde prevederi care se referă la organizarea şi funcţionarea reţelei naţionale de transfuzie sanguină, asigurarea calităţii şi securităţii sângelui total şi componentelor sanguine umane, practicarea transfuziei sanguine fondată pe principiile donării voluntare.

Prezenta lege transpune Directiva 2002/98/CE instituind normele de calitate şi securitate pentru colecta, controlul, transformarea, conservarea şi distribuirea sângelui total şi a componentelor sanguine umane.

Faţă de cele prezentate mai sus, comisia propune Plenului Camerei Deputaţilor dezbaterea şi aprobarea  proiectului de lege, în forma adoptată de către Senat. 

3. Proiectul de lege  face parte din categoria legilor organice , potrivit prevederilor articolului 76 alineatul (1) din Constituţia României, republicată.

4. La lucrările comisiei din ziua de 9.11.2004 din totalul de 16 membri, au fost prezenţi 15 deputaţi.

Raportul comisiei a fost adoptat în unanimitate.

4. Proiectul de lege, potrivit art.75  din Constituţia României, republicată şi art.86 din Regulamentul Camerei Deputaţilor, astfel cum a fost modificat prin Hotărârea Camerei Deputaţilor nr.23/2003, este de competenţa decizională a Camerei Deputaţilor.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

Nr.

crt.
Textul iniţial
Text propus de Comisie

( autorul amendamentului )
Motivarea propunerii amendamentelor
Camera Decizională

0.
1.
2.
3.
4.

1.
Art.1 alin.(1)

“Art.1. – (1) Prezenta lege promovează respectarea principiilor voluntariatului, anonimatului şi benevolatului în actul donării sângelui uman”

( text Senat )
Se propune ca alin.(1) al art.1 să se reformuleze după cum urmează:

“Art.1. – (1) Prezenta lege promovează respectarea principiilor voluntariatului şi anonimatului în actul donării sângelui uman.”

Autori: Comisia pentru sănătate şi familie şi Ministerul Sănătăţii .


Pentru o exprimare corectă.
Camera Deputaţilor.

2.
Art.3
“Art.3.  – (1) Prezenta lege se aplică colectei, controlului biologic al sângelui total şi componentelor sanguine umane, preparării, stocării şi distribuţiei lor, oricare ar fi destinaţia acestora.

(2) Când sângele total sau componentele sanguine umane sunt colectate şi controlate biologic pentru a fi utilizate exclusiv în transfuzia autologă şi sunt clar identificate ca atare, condiţiile care trebuie îndeplinite sunt cele prevăzute la art.57 alin.(2) lit.g).

(3) Prezenta lege nu se aplică activităţii de obţinere a celulelor suse hematopoietice.”

( text Senat)
Se propune ca art.3 să se reformuleze după cum urmează:

“Art.3. – (1) Nemodificat.
(2) Nemodificat.
(3) Prezenta lege nu se aplică activităţii de obţinere a celulelor suşe hematopoetice.

(4) Definiţiile termenilor şi expresiilor utilizate în cuprinsul legii sunt prevăzute în Anexa nr.1.”


Pentru folosirea corectă a termenilor medicali.
Pentru respectarea normelor de tehnică legislativă.
Camera Deputaţilor.

3.
Art.4 alin.(2) lit.b)
“b) în termen de 90 de la data promulgării prezentei legi, propune spre aprobare, Guvernului, înfiinţarea Autorităţii naţionale competente în domeniul securităţii sanitare a produselor de origine umană pentru utilizarea terapeutică, denumită în continuare Autoritatea naţională.”

( text Senat)
Se propune ca la art.3 alin.(2), lit.b) să se reformuleze după cum urmează:

“b) în termen de 90 de zile de la data publicării prezentei legi, propune spre aprobare, Guvernului, înfiinţarea Autorităţii naţionale competente în domeniul securităţii sanitare a produselor de origine umană pentru utilizarea terapeutică, denumită în continuare Autoritatea naţională.”


Pentru respectarea normelor de tehnică legislativă.
Camera Deputaţilor

4.
Art.11 alin.(1) lit.d)

“d) elaborează şi susţine programele de formare profesională pentru personalul medico-sanitar, implicat în activitatea de transfuzie sanguină în teritoriul arondat.”

( text Senat)
Se propune ca la art.11 alin.(1), lit.d) să se reformuleze după cum urmează:

“d) elaborarea şi susţinerea programelor de formare profesională pentru personalul medico-sanitar, implicat în activitatea de transfuzie sanguină în teritoriul arondat.”

Autori: Comisia pentru sănătate şi familie  şi Ministerul Sănătăţii .


Pentru o exprimare corectă.
Camera Deputaţilor

5.
Art.15 alin.(2) 
“(2) Instituţiile de profil ale Ministerului Apărării Naţionale, autorizate de Ministerul Sănătăţii , vor informa cu privire la organizarea şi efectuarea acestui tip de activităţi, impuse de necesitatea soluţionării unor aspecte specifice ale activităţii transfuzionale din unităţile acestui minister, cu excepţia celor prevăzute la alin.(1).”

( text Senat)
Se propune ca la alin.(2) al art.15 să se reformuleze după cum urmează:

“(2) Instituţiile de profil ale Ministerului Apărării Naţionale, autorizate de Ministerul Sănătăţii , vor informa Ministerul Sănătăţii cu privire la organizarea şi efectuarea acestui tip de activităţi, impuse de necesitatea soluţionării unor aspecte specifice ale activităţii transfuzionale din unităţile acestui minister, cu excepţia celor prevăzute la alin.(1).”

Autori: Comisia pentru sănătate şi familie şi Ministerul Sănătăţii .


Pentru o exprimare corectă.
Camera Deputaţilor

6.
Art.18 alin.(3), partea introductivă

“(3) Aceste inspecţii şi alte măsuri de control sunt efectuate de specialişti desemnaţi de către Autoritatea naţională, care au următoarele atribuţii:”

( text Senat)
Se propune ca partea introductivă a alin.(3) al art.18 să se reformuleze după cum urmează:

“(3) Inspecţiile şi alte măsuri de control sunt efectuate de specialişti desemnaţi de către Autoritatea naţională, care au următoarele atribuţii:”

Autori: Comisia pentru sănătate şi familie şi Ministerul Sănătăţii .


Pentru o exprimare corectă.
Camera Deputaţilor

7.
Art.23 alin.(2) lit.b)

“b) pentru asigurarea securităţii datelor şi împiedicarea adăugirilor, înlăturărilor sau modificărilor neautorizate, în fişierele donatorilor sau în registrele de excludere, cât şi transferul neautorizat de informaţii;”

( text Senat)
Se propune ca la art.23 alin.(2) lit.b) să se reformuleze după cum urmează:

“b) pentru asigurarea securităţii datelor şi împiedicarea oricăror modificări  neautorizate, în fişierele donatorilor sau în registrele de excludere, cât şi transferul neautorizat de informaţii;”

Autori: Comisia pentru sănătate şi familie şi Ministerul Sănătăţii .


Pentru o exprimare clară şi corectă.
Camera Deputaţilor

8.
Art.25 alin.(1)

“(1) Ministerele, celelalte organe centrale şi locale ale administraţiei publice, direcţiile de sănătate publică judeţene şi a municipiului Bucureşti, precum şi instituţiile culturale, de radiodifuziune şi televiziune sunt datoare să sprijine acţiunile de promovare, organizate în scopul donării de sânge total şi componente sanguine umane, potrivit competenţelor pe care le au.”

( text Senat)
Se propune ca alin.(1) al art.25 să se reformuleze după cum urmează:

“(1) Ministerele, celelalte organe centrale şi locale ale administraţiei publice, direcţiile de sănătate publică judeţene şi a municipiului Bucureşti, precum şi instituţiile culturale, de radiodifuziune şi televiziune sunt obligate să sprijine acţiunile de promovare, organizate în scopul donării de sânge total şi componente sanguine umane, potrivit competenţelor pe care le au.”

Comisia pentru sănătate şi familie şi Ministerul Sănătăţii .


Pentru o exprimare corectă.
Camera Deputaţilor

9.
Art.45 alin.(1) şi (2) 

“(1) Autoritatea naţională verifică introducerea şi respectarea în C.T.S. a sistemului naţional unic de identificare a fiecărei donări de sânge şi componente sanguine umane colectate sau preparate, pentru a garanta trasabilitatea de la donator la primitorul transfuzat şi vice-versa.

(2) Acest sistem este organizat conform cerinţelor prevăzute la art.57 alin.(2) lit.a).”

( text Senat)
Se propune ca alin.(1) şi alin.(2) al art.45 să se reformuleze după cum urmează:

“(1) Autoritatea naţională verifică introducerea şi respectarea în C.T.S. a sistemului naţional unic de identificare a fiecărei donări de sânge şi componente sanguine umane colectate sau preparate, pentru a garanta trasabilitatea de la donator la primitorul transfuzat şi de la primitorul transfuzat la donator.

(2) Sistemul prevăzut la alin.(1) este organizat conform cerinţelor prevăzute la art.57 alin.(2) lit.a).”

Autori: Comisia pentru sănătate şi familie şi Ministerul Sănătăţii .


Pentru o exprimare clară.

Pentru o exprimare clară.
Camera Deputaţilor

10.
Art.49

“Art.49. – C.T.S. trebuie să dispună de o procedură specifică, care să permită, cu precizie, eficacitate şi într-un mod verificabil, blocarea distribuţiei şi rechemarea, în vederea retragerii sângelui total şi a componentelor sanguine asociate raportării mai sus menţionate, cu respectarea dispoziţiilor art.57 alin.(2) lit.i).”

(text Senat)
Se propune ca art.49 să se reformuleze după cum urmează:

“Art.49. – C.T.S. trebuie să dispună de o procedură specifică, care să permită, cu precizie, eficacitate şi într-un mod verificabil, blocarea distribuţiei şi rechemarea, în vederea retragerii sângelui total şi a componentelor sanguine asociate raportării prevăzute la art.48 alin.(3), cu respectarea dispoziţiilor art.57 alin.(2) lit.i).”

Autori: Comisia pentru sănătate şi familie şi Ministerul Sănătăţii .


Pentru o exprimare clară.
Camera Deputaţilor

11.
Art.54 partea introductivă şi lit.e)
“Art.54. – Constituie contravenţii, comiterea următoarelor fapte:

……………………………….

e) nerespectarea dispoziţiilor prevăzute în regulamentul de funcţionare a C.T.S. atrage sancţionarea persoanei sau persoanelor responsabile, conform dispoziţiilor prezentei legi.”

( text Senat)
Se propune ca partea introductivă şi lit.e) a art.54 să se reformuleze după cum urmează:

“Art.54. – Constituie contravenţii, săvârşirea următoarelor fapte:

……………………………….

e) nerespectarea dispoziţiilor prevăzute în regulamentul de funcţionare a C.T.S. ”

Autori: Comisia pentru sănătate şi familie şi Ministerul Sănătăţii .
Pentru o exprimare corectă şi pentru folosirea terminologiei consacrate.
Camera Deputaţilor

12.
Art.57 alin.(1)
“Art.57. – (1) Adaptarea cerinţelor tehnice prevăzute în anexele nr.1 - 5 se realizează în concordanţă cu progresul ştiinţific şi tehnic şi normele comunitare.”

( text Senat)
Se propune ca alin.(1) al art.57 să se reformuleze după cum urmează:

“Art.57. – (1) Adaptarea cerinţelor tehnice prevăzute în anexele nr.2 - 5 se realizează în concordanţă cu progresul ştiinţific şi tehnic şi normele comunitare.”

Autori: Comisia pentru sănătate şi familie şi Ministerul Sănătăţii .


Anexa nr.1 nu cuprinde cerinţe tehnice.
Camera Deputaţilor

13.
Art.63

“Art.63. – Prezenta lege transpune Directiva 2002/98/CE instituind normele de calitate şi securitate pentru colecta, controlul, transformarea, conservarea şi distribuirea sângelui total şi a componentelor sanguine umane, publicată în Jurnalul Oficial al comunităţilor Europene (JOCE) nr.L033 din 8 februarie 2003, precum şi Directiva 2004/33/EC pentru implementarea Directivei 2002/98/EC, referitor la cerinţele tehnice pentru sângele uman şi componentele sanguine, publicată în Jurnalul Oficial al Comunităţilor Europene (JOCE) nr. L091 din 30 martie 2004.”

( text Senat)
Se propune ca art.63 să reformuleze după cum urmează:

“Art.63. – Prezenta lege transpune Directiva 2002/98/CE care instituie normele de calitate şi securitate pentru colecta, controlul, transformarea, conservarea şi distribuirea sângelui total şi a componentelor sanguine umane, publicată în Jurnalul Oficial al comunităţilor Europene (JOCE) nr.L033 din 8 februarie 2003, precum şi Directiva 2004/33/EC pentru implementarea Directivei 2002/98/EC, referitoare la cerinţele tehnice pentru sângele uman şi componentele sanguine, publicată în Jurnalul Oficial al Comunităţilor Europene (JOCE) nr. L091 din 30 martie 2004.”

Autori: Comisia pentru sănătate şi familie şi Ministerul Sănătăţii .


Pentru o exprimare corectă.
Camera Deputaţilor

14.
Anexa 1, alin.(2), lit.v)
“v) celule suse hematopoietice – celulele precursoare elementelor celulare din sângele uman.”
(text Senat)


Se propune ca lit.v) a alin.(2) din Anexa 1 să se reformuleze după cum urmează:

“v) celule suşe hematopoetice – celulele precursoare elementelor celulare din sângele uman.”
Autori: Comisia pentru sănătate şi familie şi Ministerul Sănătăţii .
Pentru folosirea terminologiei medicale corecte.
Camera Deputaţilor

15.
Anexa 2, titlu

“Informaţii furnizate I.N.T.S. de către centrul de transfuzie sanguină, în scopul autorizării desfăşurării activităţii transfuzionale”

( text Senat)
Se propune ca titlul Anexei nr.2 să se reformuleze după cum urmează:

“Informaţii furnizate I.N.T.S. de către centrul de transfuzie sanguină şi spitalul arondat, după caz, în scopul autorizării desfăşurării activităţii transfuzionale”

Autori: Comisia pentru sănătate şi familie şi Ministerul Sănătăţii .


Pentru corelare cu art.10 alin.(2).
Camera Deputaţilor

16.
Anexa 4

“CERINŢE ÎN MATERIE DE ETICHETARE

· Eticheta aplicată pe unităţile de sânge total şi componente sanguine trebuie să conţină următoarele informaţii:

· Denumirea legală a componentului

· Volumul sau greutatea sau numărul, după caz, al celulelor componentului

· Codul unic naţional de identificare a donării

· Numele Centrului de Transfuzie Sanguină preparator

· Grupa sanguină ABO

· Grupa sanguină RhD, cu indicaţia RhD pozitiv sau RhD negativ

· Fenotipul sanguin Rh-Kell

· Data expirării valabilităţii componentului

· Data recoltării

· Temperatura de conservare a componentului

· Numele şi volumul soluţiei anticoagulante şi nutritive şi/sau al soluţiei aditive.”

( text Senat)


Se propune ca ANEXA 4 să se reformuleze după cum urmează:

“CERINŢE ÎN MATERIE DE ETICHETARE

· Eticheta aplicată pe unităţile de sânge total şi componente sanguine trebuie să conţină următoarele informaţii:

· Denumirea legală a componentului

· Volumul sau greutatea sau numărul, după caz, al celulelor componentului

· Codul unic naţional de identificare a donării

· Denumirea Centrului de Transfuzie Sanguină preparator

· Grupa sanguină ABO

· Grupa sanguină RhD, cu indicaţia RhD pozitiv sau RhD negativ

· Fenotipul sanguin Rh-Kell

· Data expirării valabilităţii componentului

· Data recoltării

· Temperatura de conservare a componentului

· Denumirea şi volumul soluţiei anticoagulante şi nutritive şi/sau al soluţiei aditive.”

Autori: Comisia pentru sănătate şi familie şi Ministerul Sănătăţii .


Pentru folosirea termenului consacrat.
Camera Deputaţilor

În cursul dezbaterilor nu s-au înregistrat amendamente respinse.

                PREŞEDINTE,                                                                                                                       SECRETAR,

DEP.ACAD.PROF.DR.MIRCEA IFRIM                                                                                DEP.FARM.ION BURNEI

